title: Регламент за изпълнение (ЕС) 2015/1349 на Комисията от 3 август 2015 година за изменение на приложение I към Регламент (ЕО) № 798/2008 по отношение на вписването за Южна Африка в списъка на трети държави, територии, зони или компартменти, от които са разрешени вносът или транзитът през територията на Съюза на определени стоки от домашни птици, във връзка с високопатогенната инфлуенца по птиците (Текст от значение за ЕИП)

text:
               5.8.2015

               BG

               Официален вестник на Европейския съюз

               L 208/7

         РЕГЛАМЕНТ ЗА ИЗПЪЛНЕНИЕ (ЕС) 2015/1349 НА КОМИСИЯТА
   от 3 август 2015 година
   за изменение на приложение I към Регламент (ЕО) № 798/2008 по отношение на вписването за Южна Африка в списъка на трети държави, територии, зони или компартменти, от които са разрешени вносът или транзитът през територията на Съюза на определени стоки от домашни птици, във връзка с високопатогенната инфлуенца по птиците
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, точка 1, първа алинея и точка 4 и член 9, параграф 4, буква в) от нея,
   като има предвид, че:

               (1)

               В Регламент (ЕО) № 798/2008 на Комисията (2) се определят изискванията за ветеринарно сертифициране при внос и транзит през територията на Съюза, включително съхраняването по време на транзит, на домашни птици и продукти от домашни птици („стоките“). В него се предвижда, че посочените стоки могат да бъдат внасяни и да преминават транзитно през територията на Съюза само от третите държави, територии, зони или компартменти, изброени в колони 1 и 3 от таблицата в част 1 от приложение I към регламента.

               (2)

               В Регламент (ЕО) № 798/2008 също така се установяват условията, при които дадена трета държава, територия, зона или компартмент следва да се смята за свободна/свободен от високопатогенна инфлуенца по птиците.

               (3)

               Южна Африка е включена в част 1 от приложение I към Регламент (ЕО) № 798/2008 като трета държава, от която са разрешени вносът и транзитът през територията на Съюза на щраусови птици за разплод и отглеждане, яйца за люпене и еднодневни пилета от тях, щраусово месо, яйца и яйчни продукти и яйца, свободни от определени патогени.

               (4)

               След появата на огнища на високопатогенна инфлуенца по птиците от подтип H5N2 на територията на Южна Африка през април 2011 г., с Регламент за изпълнение (ЕС) № 536/2011 на Комисията (3) беше забранен вносът на щраусови птици за разплод и отглеждане, яйца за люпене и еднодневни пилета от щраусови птици, както и на щраусово месо.

               (5)

               Освен това във връзка с развитието на болестта бяха приети регламенти за изпълнение (ЕС) № 991/2011 на Комисията (4) и (ЕС) № 110/2012 на Комисията (5).

               (6)

               Докато се изчаква цялата територия на Южна Африка да бъде обявена за свободна от високопатогенна инфлуенца по птиците, вносът на щраусово месо, получено от щраусови птици, отглеждани в регистрирани затворени стопанства за щраусови птици, беше разрешен с Регламент за изпълнение (ЕС) № 166/2014 на Комисията (6), като условията по него бяха допълнително изменени с Регламент за изпълнение (ЕС) № 952/2014 на Комисията (7).

               (7)

               На 2 март 2015 г. Южна Африка представи информация относно своя статус по отношение на високопатогенната инфлуенца по птиците, като обяви цялата си територия за свободна от посочената болест и поиска разрешение да възобнови износа на щраусово месо за Съюза.

               (8)

               Тази информация беше оценена от службите на Комисията. Въз основа на тази оценка, както и на гаранциите, дадени от Южна Африка, службите на Комисията заключиха, че следва отново да бъде разрешен вносът на щраусово месо от цялата територия на Южна Африка.

               (9)

               Поради това приложение I към Регламент (ЕО) № 798/2008 следва да бъде съответно изменено.

               (10)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Част 1 от приложение I към Регламент (ЕО) № 798/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 август 2015 година.

            За Комисията

            Председател

         Jean-Claude JUNCKER

      (1)  ОВ L 18, 23.1.2003 г., стр. 11.

      (2)  Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).

      (3)  Регламент за изпълнение (ЕС) № 536/2011 на Комисията от 1 юни 2011 г. за изменение на приложение II към Решение 2007/777/ЕО и приложение I към Регламент (ЕО) № 798/2008 по отношение на вписванията за Южна Африка в списъците на трети страни или части от тях (ОВ L 147, 2.6.2011 г., стр. 1).

      (4)  Регламент за изпълнение (ЕС) № 991/2011 на Комисията от 5 октомври 2011 г. за изменение на приложение II към Решение 2007/777/ЕО и приложение I към Регламент (ЕО) № 798/2008 по отношение на вписванията за Южна Африка в списъците на трети страни или части от тях по отношение на високопатогенната инфлуенца по птиците (ОВ L 261, 6.10.2011 г., стр. 19).

      (5)  Регламент за изпълнение (ЕС) № 110/2012 на Комисията от 9 февруари 2012 г. за изменение на приложение II към Решение 2007/777/ЕО и приложение I към Регламент (ЕО) № 798/2008 по отношение на вписванията за Южна Африка в списъците на трети държави или части от тях (ОВ L 37, 10.2.2012 г., стр. 50).

      (6)  Регламент за изпълнение (ЕС) № 166/2014 на Комисията от 17 февруари 2014 г. за изменение на Регламент (ЕО) № 798/2008 по отношение на изискванията за сертифициране при внос в Съюза на месо от щраусови птици, отглеждани в стопанства, за консумация от човека и по отношение на вписванията за Израел и Южна Африка в списъка на третите страни и територии (ОВ L 54, 22.2.2014 г., стр. 2).

      (7)  Регламент за изпълнение (ЕС) № 952/2014 на Комисията от 4 септември 2014 г. за изменение на приложение I към Регламент (ЕО) № 798/2008 по отношение на вписването за Малайзия в списъка на трети страни, територии, зони или компартменти за високопатогенна инфлуенца по птиците и по отношение на образците на ветеринарни сертификати за внос на домашни птици, еднодневни пилета, яйца за люпене, месо от домашни птици, месо от щраусови птици, отглеждани в стопанства, и яйца (ОВ L 273, 13.9.2014 г., стр. 1).

      ПРИЛОЖЕНИЕ
      В част 1 от приложение I към Регламент (ЕО) № 798/2008 вписването за Южна Африка се заменя със следното:

                     Код по ISO и име на третата държава или територия

                     Код на третата държава, територия, зона или компартмент

                     Описание на третата държава, територия, зона или компартмент

                     Ветеринарен сертификат

                     Специални условия

                     Специални условия

                     Статус на наблюдението по отношение на инфлуенцата по птиците

                     Ваксинационен статус по отношение на инфлуенцата по птиците

                     Статус по отношение на контрола на Salmonella

                     образец/образци

                     допълнителни гаранции

                     крайна дата (1)

                     начална дата (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     „ZA — Южна Африка

                     ZA-0

                     Цялата страна

                     SPF

                     EP, E

                     S4“

                     BPR

                     I

                     P2

                     9.4.2011 г.

                     A

                     DOR

                     II

                     P2

                     9.4.2011 г.

                     HER

                     III

                     P2

                     9.4.2011 г.

                     RAT

                     VII

                     H

                     9.4.2011 г.

                     25.8.2015 г.


title: Регламент за изпълнение (ЕС) 2017/694 на Комисията от 12 април 2017 година за установяване на стандартни стойности при внос с цел определяне на входната цена на някои плодове и зеленчуци

text:
               13.4.2017

               BG

               Официален вестник на Европейския съюз

               L 101/35

         РЕГЛАМЕНТ ЗА ИЗПЪЛНЕНИЕ (ЕС) 2017/694 НА КОМИСИЯТА
   от 12 април 2017 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 април 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  288,4

                  MA

                  122,0

                  TN

                  214,0

                  TR

                  139,3

                  ZZ

                  190,9

                  0707 00 05

                  MA

                  74,1

                  TR

                  161,3

                  ZZ

                  117,7

                  0709 93 10

                  MA

                  77,8

                  TR

                  142,7

                  ZZ

                  110,3

                  0805 10 22 , 0805 10 24 , 0805 10 28

                  EG

                  47,6

                  IL

                  78,0

                  MA

                  53,7

                  TN

                  59,3

                  TR

                  72,9

                  ZZ

                  62,3

                  0805 50 10

                  AR

                  65,0

                  EG

                  76,4

                  TR

                  71,4

                  ZZ

                  70,9

                  0808 10 80

                  BR

                  103,2

                  CL

                  110,9

                  CN

                  109,3

                  NZ

                  158,2

                  TR

                  97,9

                  US

                  181,7

                  ZA

                  123,4

                  ZZ

                  126,4

                  0808 30 90

                  AR

                  142,9

                  CH

                  128,6

                  CL

                  141,3

                  CN

                  122,9

                  US

                  174,6

                  ZA

                  125,0

                  ZZ

                  139,2

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2015/48 на Комисията от 14 януари 2015 година за вписване на название в регистъра на защитените наименования за произход и защитените географски указания [Vinagre de Montilla-Moriles (ЗНП)]

text:
               15.1.2015

               BG

               Официален вестник на Европейския съюз

               L 9/11

         РЕГЛАМЕНТ ЗА ИЗПЪЛНЕНИЕ (ЕС) 2015/48 НА КОМИСИЯТА
   от 14 януари 2015 година
   за вписване на название в регистъра на защитените наименования за произход и защитените географски указания [Vinagre de Montilla-Moriles (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква б) от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. Той отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 6, параграф 2 от Регламент (ЕО) № 510/2006 заявката за регистрация на названието „Vinagre de Montilla-Moriles“, подадена от Испания, бе публикувана в Официален вестник на Европейския съюз
                   (3).

               (3)

               Италия подаде възражение срещу регистрацията съгласно член 7 от Регламент (ЕО) № 510/2006. Комисията разгледа възражението и прецени, че то е приемливо по смисъла на член 10 от Регламент (ЕС) № 1151/2012. Възражението се отнася до възможната заплаха за съществуването на продукт, който се предлага законно на пазара в продължение на най-малко пет години преди датата на публикуване, или на продукти, обхванати от защитеното географско указание „Aceto Balsamico di Modena“, до неизпълнението на разпоредбите относно етикетирането, съдържащи се в Директива 2000/13/ЕО на Европейския парламент и на Съвета от 20 март 2000 г. за сближаване на законодателствата на държавите членки относно етикетирането, представянето и рекламата на храните (4), както и до неизпълнението на специалните разпоредби относно предлагането на пазара на категориите лозаро-винарски продукти, посочени в Регламент (ЕО) № 1234/2007 на Съвета (5) [заменен с Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (6)].

               (4)

               С писмо от 10 юни 2013 г. Комисията прикани Испания и Италия да постигнат взаимна договореност в съответствие с член 51, параграф 3 от Регламент (ЕС) № 1151/2012. Съгласно разпоредбите на същия член Испания изпрати на 10 октомври 2013 г. писмо със своя доклад относно периода на консултации. В писмо от 25 октомври 2013 г. Италия потвърди своето възражение срещу регистрацията, като посочените от нея мотиви бяха различни от първоначално изтъкнатите. Тъй като между тези две държави не бе постигнато съгласие в определения срок, Комисията следва да вземе решение в съответствие с член 52, параграф 3, буква б) от посочения регламент.

               (5)

               По отношение на евентуалната заплаха за съществуването на продукт, който се предлага законно на пазара в продължение на най-малко пет години преди датата на публикуване, или продукти, обхванати от защитеното географско указание „Aceto Balsamico di Modena“, прегледът на предоставените от страните документи показва, че този мотив за възражението не е доказан. Наред с това Италия вече не го изтъква като причина за своето възражение. Поради това посоченият мотив следва да бъде отхвърлен.

               (6)

               По отношение на неизпълнението на разпоредбите на член 2 от Директива 2000/13/ЕО, във възражението се споменава, че специалните разпоредби относно етикетирането на видовете оцет (añada, crianza, reserva, gran reserva, „Vinagre al Pedro Ximénez“ и „Vinagre al moscatel“) представляват двусмислени обозначения и могат да заблудят потребителите — особено във връзка с характеристиките на продукт. Прегледът на предоставените от страните документ показва, че този мотив не е доказан. Наред с това Италия вече не го изтъква като причина за своето възражение. Поради това посоченият мотив следва да бъде отхвърлен.

               (7)

               По отношение на неизпълнението на специалните разпоредби относно предлагането на пазара на категориите лозаро-винарски продукти, посочени в Регламент (ЕО) № 1234/2007, италианската страна изтъква, че „Vinagre de Montilla-Moriles“ не отговаря на изискванията на обозначението „винен оцет“ съгласно точка 17 от приложение XIб към Регламент (ЕО) № 1234/2007 (понастоящем приложение VII, част II, точка 17 от Регламент (ЕС) № 1308/2013). Испания измени описанието на продукта в спецификацията и в точка 3.2 от единния документ, като различава, от една страна, винен оцет, а от друга — оцет, приготвен от винен оцет. В резултат на това може да се заключи, че употребата на обозначението „винен оцет“ за съответния продукт отговаря на приложение VII, част II, точка 17 от Регламент (ЕС) № 1308/2013. В съответствие с член 51, параграф 4 от Регламент (ЕС) № 1151/2012 това несъществено изменение не налага заявлението да бъде разгледано отново от Комисията.

               (8)

               Що се отнася до решението на Италия да не оттегли възражението си, тя посочва, че заявлението за регистрация противоречи на член 3, параграф 4 от Регламент (ЕО) 1898/2006 на Комисията (7), тъй като то обхваща два коренно различни продукта, които не са от един и същи вид, и че наименованието не се използва за обозначаване на двата продукта и по-конкретно на оцета. Следва да се отбележи, че, от една страна, посоченият член [понастоящем член 5 от Регламент за изпълнение (ЕС) № 668/2014 на Комисията (8)] не забранява регистрацията на различни продукти от един и същи вид, а от друга — че Италия не е представила никакво доказателство в подкрепа на своите твърдения относно употребата на наименованието. Поради това посоченият мотив следва да бъде отхвърлен.

               (9)

               С оглед на горепосоченото наименованието „Vinagre de Montilla-Moriles“ следва да бъде вписано в регистъра на защитените наименования за произход и защитените географски указания, а единният документ следва да бъде съответно актуализиран и публикуван.

               (10)

               Мерките, предвидени в настоящия регламент, са в съответствие със становището на Комитета по политиката за качество на селскостопанските продукти,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Vinagre de Montilla-Moriles“ (ЗНП).
   Наименованието, посочено в първа алинея, се използва за идентифициране на продукт от клас 1.8.: Други продукти от приложение I към Договора (подправки и др.) от приложение XI към Регламент за изпълнение (ЕС) № 668/2014.
   Член 2
   Актуализираният единен документ се съдържа в приложението към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 януари 2015 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ C 304, 9.10.2012 г., стр. 8.

      (4)  ОВ L 109, 6.5.2000 г., стр. 29.

      (5)  ОВ L 299, 16.11.2007 г., стр. 29.

      (6)  ОВ L 347, 20.12.2013 г., стр. 671.

      (7)  ОВ L 369, 23.12.2006 г., стр. 1.

      (8)  ОВ L 179, 19.6.2014 г., стр. 36.

      ПРИЛОЖЕНИЕ

         ЕДИНЕН ДОКУМЕНТ

      Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1)

         „VINAGRE DE MONTILLA-MORILES“

      ЕО №: ES-PDO-0005-0726 — 3.11.2008

         ЗГУ () ЗНП (X)

      1.   Наименование

      „Vinagre de Montilla-Moriles“
      2.   Държава членка или трета държава

      Испания
      3.   Описание на земеделския продукт или храната

      3.1.   Вид продукт

                  Клас 1.8:

                  Други продукти от приложение I към Договора (подправки и др.)

            3.2.   Описание на продукта, за който се отнася наименованието от точка 1

      „Vinagre de Montilla-Moriles“ е винен оцет, получен при оцетната ферментация на вино със ЗНП „Montilla-Moriles“, или, когато е приложимо — оцет, приготвен от винен оцет, който е получен при оцетната ферментация на вино със ЗНП „Montilla-Moriles“ с прибавка на гроздова мъст със същото ЗНП, и последващо състаряване на оцета.
      Видовете оцет със ЗНП „Vinagre de Montilla-Moriles“ са следните:

         Оцет, подложен на състаряване

      Този вид оцет е бил подложен на състаряване с различна продължителност, в зависимост от която се обособяват следните категории:
      —   Añada— подлага се на статично състаряване в продължение на три години или повече.
      Ако състаряването е динамично (т. нар. метод „criaderas y solera“), в зависимост от неговата продължителност се различават следните категории:
      —   Crianza— периодът на състаряване в дървени бъчви е най-малко шест месеца,
      —   Reserva— периодът на състаряване в дървени бъчви е най-малко две години,
      —   Gran Reserva— периодът на състаряване в дървени бъчви е най-малко десет години.

         Сладък оцет

      В зависимост от добавената мъст от съответните гроздови сортове се различават няколко вида сладък оцет, които от своя страна могат да бъдат подложени на състаряване съгласно категориите, описани в предишната точка:
      —   Vinagre al Pedro Ximénez— в процеса на отлежаване към него се добавя мъст от стафидирано грозде от сорта Pedro Ximénez,
      —   Vinagre al Moscatel— в процеса на отлежаване към него може да се добави мъст от стафидирано или прясно грозде от сорта Moscatel (мискет).
      Аналитичните характеристики на оцета, обхванат от ЗНП, са следните:

                  —

                  обемно съдържание на остатъчен алкохол — не повече от 3 %,

                  —

                  минимална обща киселинност в оцетната киселина — 60 g/l,

                  —

                  разтворим сух екстракт — не по-малко от 1,30 g/l и градус оцетна киселина,

                  —

                  съдържание на пепел — между 2 и 7 g/l с изключение на сладкия оцет, при който то е между 3 и 14 g/l,

                  —

                  съдържание на ацетоин — не по-ниско от 100 mg/l,

                  —

                  съдържание на редуциращи захари за видовете сладък оцет Vinagre al Pedro Ximénez и Vinagre al Moscatel — не по-ниско от 70 g/l.

            Органолептичните характеристики на оцета, обхванат от ЗНП, са следните:

         Оцет, подложен на състаряване

         Външен вид: прозрачна и искряща течност, чийто цвят варира от кехлибарен до наситено махагонов, почти черен.

         Мирис: различава се лекият аромат на оцетна киселина, облагороден от наличието на дъбови нотки; присъства също аромат на някои естери, най-вече етилацетат, както и ухание на подправки и препечени и прегорели нотки.

         Вкус: оцетът е с балансиран, мек и кадифен вкус, който се запазва дълго.

         Vinagre al Pedro Ximénez (сладък)

         Външен вид: плътна, прозрачна и искряща течност, чийто цвят варира от наситено махагонов до черен с меки виолетови нюанси.

         Мирис: силен, с аромат на изсушено грозде и гроздови чепки, напомнящ на сладкото вино Pedro Ximénez; образува балансирано съчетание с аромата на оцетна киселина, етилацетат и дъбова дървесина.

         Вкус: оцетът е с балансиран сладко-кисел вкус, който се запазва дълго.

         Vinagre al Moscatel (сладък)

         Външен вид: гъста, прозрачна и искряща течност с повече или по-слабо наситен махагонов цвят.

         Мирис: силен, напомнящ на гроздовия сорт Moscatel (мискет); образува балансирано съчетание с аромата на оцетна киселина, етилацетат и дъбова дървесина.

         Вкус: оцетът е с балансиран сладко-кисел вкус, който се запазва дълго и е подсилен от ретроназален мискетов аромат.
      3.3.   Суровини (само за преработени продукти)

      Видовете оцет, обхванати от ЗНП „Vinagre de Montilla-Moriles“, се получават единствено от вина със ЗНП „Montilla-Moriles“, към които може да се прибави спиртована гроздова мъст. В зависимост от конкретния случай мъстта трябва да е получена от стафидирано или прясно грозде от сортовете Pedro Ximénez или Moscatel и също да бъде сертифицирана със ЗНП „Montilla-Moriles“.
      3.4.   Фураж (само за продукти от животински произход)

      —
      3.5.   Специфични етапи на производството, които трябва да бъдат извършени в определения географски район

      Производството на виното и мъстта, както и ацидификацията и отлежаването на оцета, се извършват в определения географски район.
      Ацидификацията се състои в превръщане на алкохолното съдържание на виното в оцетна киселина чрез действието на оцетни бактерии. При производството на оцета със ЗНП „Vinagre de Montilla-Moriles“ се различават два отделни процеса:

                  1.

                  Процес, който се извършва в т. нар. „bodegas de elaboración de vinagre“ (изби за производство на оцет) посредством прилагане на индустриални методи или вътрешна (долна) ферментация.

                  2.

                  Процес, който се извършва в т. нар. „bodegas de envejecimiento y crianza de vinagre“ (изби за състаряване и отлежаване на оцет) посредством прилагане на традиционния метод или повърхностна (горна) ферментация.

            3.6.   Специфични правила за рязане, настъргване, опаковане и др.

      Бутилирането на оцета със ЗНП „Vinagre de Montilla-Moriles“ трябва да се извършва единствено в избите, регистрирани от регулаторния съвет, или в предприятия, вписани в съответните регистри за опаковане на защитени продукти, а ако такива липсват — в предварително упълномощени от регулаторния съвет бутилиращи цехове. Регистрираните изби могат да разпространяват и експедират оцета единствено в бутилки от стъкло или друг материал, който гарантира запазване на качеството и репутацията на продукта.
      Опаковките, предназначени за разпространението на крайния продукт, могат да бъдат изработени само от стъкло, керамика или други висококачествени материали, подходящи за хранителната промишленост, които не променят физико-химичните и органолептичните характеристики на оцета.
      3.7.   Специфични правила за етикетиране

      Върху етикетите задължително трябва да присъства надписът „Vinagre de Montilla-Moriles“ и обозначение на съответния вид оцет.
      Независимо от вида на опаковките, в които се разпространява оцетът, върху тях трябва да има гаранционни бандероли или поставени на видно място номерирани печати, издадени от регулаторния съвет, или номерирани етикети или контраетикети, които не могат да бъдат използвани многократно.
      4.   Кратко определение на географския район

      Географският район, в който се произвежда продуктът „Vinagre de Montilla-Moriles“, обхваща цялата площ на следните населени места: Montilla, Moriles, Doña Mencía, Montalbán, Monturque, Puente Genil и Nueva Carteya, както и отделни участъци от Aguilar de la Frontera, Baena, Cabra, Castro del Río, Espejo, Fernán Núñez, La Rambla, Lucena, Montemayor, Córdoba и Santaella. Районът на производство на продукта със ЗНП съвпада с района на отлежаване на ЗНП „Montilla-Moriles“.
      5.   Връзка с географския район

      5.1.   Специфична характеристика на географския район

      1.   Суровина
      Оцетът със ЗНП „Vinagre de Montilla-Moriles“ се произвежда единствено от вина и гроздова мъст, обхванати от ЗНП „Montilla-Moriles“. Алкохолното съдържание на тези вина е най-малко 15 % vol.
      За отлежаването му се използват бъчви от американски дъб, които в определения географски район са познати като „botas“. Дървесината им е пропита от първокласните вина със ЗНП „Montilla-Moriles“, които преди това са отлежавали дълги години в тях. Не се допуска отлежаването на оцета в нови бъчви.
      2.   Човешки фактори
      Виненият оцет представлява вторичен продукт, произвеждан в района Montilla-Moriles посредством традиционни методи, които съчетават уменията и майсторството на множество поколения производители на отлежали първокласни вина от определения географски район.
      3.   Изби
      Избите, в които се извършва състаряването на оцета, се намират във височинни открити райони и благодарение на своето разположение са изложени на минимално слънцегреене и максимална влажност. Специфичната архитектура на избите — с полегати покриви, дебелина на стените от близо един метър, гарантираща необходимата изолация, високи навеси, поддържани от арки и стълбове, и високи прозорци, благодарение на които слънчевата светлина не пада директно върху дъбовите бъчви — спомага за образуването на оптимален микроклимат в помещенията, където отлежава продуктът.
      5.2.   Специфична характеристика на продукта

      Сред специфичните характеристики на „Vinagre de Montilla-Moriles“ е гамата от цветове, вариращи от кехлибар до наситен махагон, комплексният мирис, съчетаващ винени и дървесни нотки с алкохолни нюанси, както и дълготрайният вкус. В аналитично отношение продуктът се отличава с много високи стойности на ацетоин и значителна концентрация на разтворимо сухо вещество и пепел.
      5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      Алкохолното съдържание на вината, от които се добива оцетът (най-малко 15 % vol), е причина за наличието на характерни винени и алкохолни нотки в крайния продукт.
      Традиционните методи за състаряване — т. нар. „criaderas y solera“ и „añada“, обуславят специфичните различия в аромата на видовете оцет, обхванати от ЗНП, които се изразяват в определени аналитични и сензорни характеристики като високото съдържание на ацетоин, висши алкохоли и естери.
      Температурните условия в избите, в които отлежава оцетът със ЗНП „Vinagre de Montilla-Moriles“, обуславят бавното окисляване на оцетните съединения. Нивото на относителна влажност в тях позволява през дървесината да се изпарят някои от компонентите — най-вече вода, алкохол и оцетна киселина, и благоприятства концентрацията на различните съставки на оцета.
      Тъй като за отлежаването никога не се използват нови бъчви, преминаването на съдържащите се в дървесината компоненти, включително на танин, се извършва бавно, а ароматът на ванилия е относително слаб. Фактът, че в продължение на години в бъчвите е било съхранявано вино, е причина за понижената пропускливост на дървесината, поради което състаряването чрез окисляване се извършва по-бавно, а загубата на аромат е по-ниска.
      Танинът, керцитинът, хемицелулозата и лигнинът от дървесината на бъчвите проникват в оцета, което повишава трайността на неговия вкус, води до промяна в сухото вещество и киселинността и до потъмняване, при което продуктът придобива характерното си оцветяване и дървесни нотки. Наред с това протича бавно окисляване на многобройни химични съединения, присъстващи в оцета, като скоростта на реакциите зависи от пропускливостта на дървесината.
      Отлежаването оказва благоприятно влияние върху процесите на естерификация и съчетаването на различните химични съединения. Съдържанието на ацетоин достига до много високи равнища — най-вече при оцета, състарен по метода „criaderas y solera“, засилва се образуването на ароматни съединения, особено на етилацетат, висши алкохоли и техните производни, алдехиди, естери и етери.
      Наред с това при този процес се извършва изпарение на определени съединения (основно вода), поради което оцетът се отличава със значителна концентрация на някои компоненти като пепел, аминокиселини, оцетна киселина и др. Процесът на концентрация е особено важен за отлежаването на сладкия оцет, при който съдържанието на пепел и сухо вещество е значително по-високо, отколкото при оцета с ниско съдържание на захар.

         Препратка към публикуваната спецификация

      [Член 5, параграф 7 от Регламент (ЕО) № 510/2006 на Съвета (2)]
      Пълният текст на спецификацията на наименованието може да бъде намерен на следния адрес:
      http://www.juntadeandalucia.es/agriculturaypesca/portal/export/sites/default/comun/galerias/galeriaDescargas/cap/industrias-agroalimentarias/denominacion-de-origen/Pliegos/Pliego_vinagre_Montilla.pdf
      Достъп до текста е осигурен и чрез началната интернет страница на местния управителен орган за земеделието и риболова (Consejería de Agricultura y Pesca): http://www.juntadeandalucia.es/agriculturaypesca/portal) през опцията Industrias Agroalimentarias/Denominaciones de Calidad; след като се избере менюто Vinagres, спецификацията се намира под съответното наименование за качество.

         (1)  ОВ L 93, 31.3.2006 г., стр. 12, заменен с Регламент (ЕС) № 1151/2012 на Европейския парламент и на Съвета от 21 ноември 2012 година относно схемите за качество на селскостопанските продукти и храни (ОВ L 343, 14.12.2012 г., стр. 1).

         (2)  Заменен с Регламент (ЕС) № 1151/2012.


title: Регламент за изпълнение (ЕC) № 599/2011 на Комисията от 21 юни 2011 година относно издаването на лицензии за внос, за които са подадени заявления през първите седем дни на месец юни 2011 г. в рамките на тарифната квота за висококачествено говеждо месо, управлявана съгласно Регламент (ЕО) № 620/2009

text:
               22.6.2011

               BG

               Официален вестник на Европейския съюз

               L 162/9

         РЕГЛАМЕНТ ЗА ИЗПЪЛНЕНИЕ (ЕC) № 599/2011 НА КОМИСИЯТА
   от 21 юни 2011 година
   относно издаването на лицензии за внос, за които са подадени заявления през първите седем дни на месец юни 2011 г. в рамките на тарифната квота за висококачествено говеждо месо, управлявана съгласно Регламент (ЕО) № 620/2009
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               Регламент (ЕО) № 620/2009 на Комисията от 13 юли 2009 г. за управление на тарифна квота за внос на висококачествено говеждо месо (3) определя подробни правила за подаване на заявления и издаване на лицензии за внос.

               (2)

               В член 7, параграф 2 от Регламент (ЕО) № 1301/2006 се посочва, че когато количествата, обхванати от заявленията за лицензии, превишават наличните количества за периода на тарифната квота за внос, следва да бъде определен коефициент на разпределение, който се прилага за количествата, обхванати от всяко заявление за лицензия. Заявленията за лицензии за внос, подадени съгласно член 3 от Регламент (ЕО) № 620/2009 в периода от 1 до 7 юни 2011 г., превишават наличните количества. Поради това следва да се определи до каква степен могат да се издават лицензии за внос, като се определи коефициентът на разпределение,

         ПРИЕ НАСТОЯЩИЯ РЕГЛАМЕНТ:
   Член 1
   Към заявленията за лицензии за внос, които се отнасят за квота с пореден номер 09.4449 и са подадени съгласно член 3 от Регламент (ЕО) № 620/2009 в периода от 1 до 7 юни 2011 г., се прилага коефициент на разпределение в размер на 1,055739 %.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 юни 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 182, 15.7.2009 г., стр. 25.


title: Регламент за изпълнение (ЕС) № 917/2013 на Съвета от 23 септември 2013 година за изменение на Регламент за изпълнение (ЕС) № 857/2010 за налагане на окончателно изравнително мито и за окончателно събиране на временното мито, наложено върху вноса на някои видове полиетилен терефталат с произход от Иран, Пакистан и Обединените арабски емирства

text:
                  25.9.2013

                  BG

                  Официален вестник на Европейския съюз

                  L 253/1

         РЕГЛАМЕНТ ЗА ИЗПЪЛНЕНИЕ (ЕС) № 917/2013 НА СЪВЕТА
         от 23 септември 2013 година
         за изменение на Регламент за изпълнение (ЕС) № 857/2010 за налагане на окончателно изравнително мито и за окончателно събиране на временното мито, наложено върху вноса на някои видове полиетилен терефталат с произход от Иран, Пакистан и Обединените арабски емирства
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕО) № 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (1) („основният регламент“), и по-специално член 15, параграф 1 от него,
         като взе предвид предложението на Европейската комисия след консултации с Консултативния комитет,
         като има предвид, че:
         A.   ПРОЦЕДУРА

                     (1)

                     С Регламент за изпълнение (ЕС) № 857/2010 на Съвета (2) („оспорваният регламент“) Съветът наложи окончателно изравнително мито в размер между 42,34 EUR за тон и 139,70 EUR за тон върху вноса на полиетилен терефталат с индекс на вискозитет, равен или по-висок от 78 ml/g съгласно стандарт ISO 1628-5, с произход от Иран, Пакистан и Обединените арабски емирства.

                     (2)

                     На 6 декември 2010 г. един оказващ съдействие производител износител от Пакистан, а именно Novatex Ltd. („Novatex“ или „засегнатото дружество“), предяви пред Общия съд иск за отмяна на оспорвания регламент по отношение на жалбоподателя (3).

                     (3)

                     На 11 октомври 2012 г. в решението си по дело Т-556/10 („решението на Общия съд“) Общият съд заключи, че пропускът от страна на Комисията и на Съвета да отчетат цифрата, получена в резултат на преразглеждането на ред 74 от декларацията за доходите за данъчната 2008 година на засегнатото дружество, и произтичащата от това грешка засягат законосъобразността на член 1 от оспорвания регламент дотолкова, доколкото окончателното изравнително мито, определено от Съвета, надвишава митото, което би било приложимо при липса на посочената грешка. Поради това Общият съд отмени член 1 от оспорвания регламент в частта, в която той се отнася до Novatex, и доколкото окончателното изравнително мито надвишава приложимото при липсата на грешка.

                     (4)

                     В дело T-2/95 (4) Общият съд приема, че в случаи, в които дадена процедура се състои от няколко административни фази, отмяната на една от тях не отменя цялата процедура. Настоящата антисубсидийна процедура е пример за такава процедура, включваща няколко фази. Поради това отмяната на част от оспорвания регламент не води до отмяна на цялата процедура, довела до приемането на посочения регламент. Освен това съгласно член 266 от Договора за функционирането на Европейския съюз институциите на Съюза са длъжни да изпълнят решението на Общия съд. Това също така предполага възможността за коригиране на онези аспекти от оспорвания регламент, които са довели до неговата частична отмяна, като в същото време се оставят непроменени неоспорваните части, които не са засегнати от решението на Общия съд. Следва да се отбележи, че всички останали констатации, направени в оспорвания регламент, остават в сила.

                     (5)

                     Вследствие на решението на Общия съд, на 17 май 2013 г. Комисията възобнови частично антисубсидийното разследване относно вноса на някои видове полиетилен терефталат с произход от, inter alia, Пакистан („известието“) (5). Възобновяването е ограничено по обхват до изпълнението на решението на Общия съд по отношение на Novatex.

                     (6)

                     Комисията уведоми официално за частичното възобновяване на разследването производителите износители, вносителите, ползвателите и доставчиците на суровини, за които се знаеше, че са засегнати, представителите на държавата износител и на промишлеността на Съюза. На заинтересованите страни бе предоставена възможността да изложат в писмен вид своите становища и да поискат изслушване в рамките на срока, посочен в известието. Нито една заинтересована страна не поиска да бъде изслушана.

                     (7)

                     Всички засегнати страни бяха информирани за основните факти и съображения, въз основа на които се възнамеряваше да бъде препоръчано налагането на изменено окончателно изравнително мито по отношение на Novatex. Беше им предоставен срок, в рамките на който да направят коментари след разгласяване на информацията.

               Б.   ИЗПЪЛНЕНИЕ НА РЕШЕНИЕТО НА ОБЩИЯ СЪД

         1.   Предварителна бележка

                     (8)

                     Припомня се, че причината за частичната отмяна на оспорвания регламент е фактът, че Комисията и Съветът е трябвало да вземат предвид факта, че ред 74 от декларацията за доходите за данъчната 2008 година на засегнатото дружество е бил преразгледан.

               2.   Коментари на заинтересованите страни

                     (9)

                     В приложимия срок за подаване на коментари засегнатото дружество отбеляза, че съгласно решението на Общия съд окончателното изравнително мито за внос в Съюза на някои видове полиетилен терефталат с произход от Пакистан следва да бъде намалено с 1,02 %. Освен това Novatex заяви, че изравнителното мито, приложимо за същото дружество, следва да бъде определено на 4,1 % или 35,39 EUR за тон, считано от 1 юни 2010 г. (датата, от която се твърди, че е влязло в сила временното мито).

                     (10)

                     Не бяха получени други коментари по същество във връзка с частичното възобновяване на процедурата.

               3.   Анализ на коментарите

                     (11)

                     След анализиране на гореизложените коментари бе потвърдено, че отмяната на оспорвания регламент по отношение на Novatex, доколкото окончателното изравнително мито надвишава митото, което би било приложимо при липса на грешката, установена от Съда, не следва да води до отмяна на цялата процедура, довела до приемането на посочения регламент.

                     (12)

                     При преизчисляването на ставката на антисубсидийното мито на Novatex, като се вземе предвид преразгледаният ред 74 от декларацията за доходите на дружеството, действително се получава коригираната сума от 35,39 EUR за тон.

                     (13)

                     Преразгледаната митническа ставка действително следва да бъде приложена с обратно действие, т.е. от датата на влизане в сила на оспорвания регламент.

               4.   Заключение

                     (14)

                     Предвид направените коментари и техния анализ се стига до заключението, че изпълнението на решението на Общия съд следва да се извърши под формата на преразглеждане на ставката на изравнителното мито, приложима за Novatex, която следва да бъде намалена от 44,02 EUR за тон на 35,39 EUR за тон. Тъй като по време на разследвания период Novatex бе единственият производител износител на разглеждания продукт в Пакистан, преразгледаната митническа ставка се прилага за целия внос от Пакистан. Преразгледаната митническа ставка следва да бъде приложена с обратно действие, т.е. считано от датата на влизане в сила на оспорвания регламент. Както е предвидено в член 2 от посочения регламент обаче сумите, обезпечени чрез временното изравнително мито съгласно Регламент (ЕС) № 473/2010 на Комисията (6) върху вноса от Пакистан, могат да се съберат окончателно единствено при ставката на окончателното изравнително мито от 35,39 EUR за тон, наложено съгласно настоящото изменение на член 1 от оспорвания регламент. Обезпечените суми, които превишават ставката на окончателното изравнително мито, следва да бъдат освободени. В допълнение, за целите на прозрачността, следва да бъде отбелязано, че Регламент (ЕС) № 473/2010 влезе в сила в деня след публикуването му в Официален вестник на Европейския съюз, а именно 2 юни 2010 г. (а не 1 юни 2010 г., както твърди Novatex).

                     (15)

                     Митническите органи следва да бъдат инструктирани да пристъпят към възстановяване на размера на митото, платено над сумата от 35,39 EUR за тон за разглеждания внос, в съответствие с приложимото митническо законодателство.

               В.   РАЗГЛАСЯВАНЕ

                     (16)

                     Заинтересованите страни бяха информирани за съществените факти и съображения, въз основа на които се предвижда изпълнението на решението на Общия съд. На заинтересованите страни беше дадена възможност да изложат коментарите си в 10-дневния срок, предвиден в член 30, параграф 5 от основния регламент.

                     (17)

                     Не бяха получени коментари по същество.

               Г.   ИЗМЕНЕНИЕ НА МЕРКИТЕ

                     (18)

                     Предвид резултатите от частичното възобновяване се счита, че е целесъобразно изравнителното мито, приложимо за вноса на някои видове полиетилен терефталат с индекс на вискозитет, равен или по-висок от 78 ml/g съгласно стандарт ISO 1628-5 с произход от Пакистан, да бъде променено на 35,39 EUR за тон.

                     (19)

                     Настоящата процедура не засяга датата, на която ще изтече срокът на действие на мерките, наложени с оспорвания регламент, а именно 30 септември 2015 г.,

               ПРИЕ НАСТОЯЩИЯ РЕГЛАМЕНТ:

            Член 1

               1.   Таблицата в член 1, параграф 2 от Регламент за изпълнение (ЕС) № 857/2010 се заменя със следното:

                              „Държава

                              Ставка на окончателното изравнително мито
                              (EUR/тон)

                              Иран: всички дружества

                              139,70

                              Пакистан: всички дружества

                              35,39

                              Обединени арабски емирства: всички дружества

                              42,34 “

               2.   Преразгледаната ставка на митото за Пакистан в размер на 35,39 EUR/тон се прилага, считано от 30 септември 2010 г.

               3.   Сумата на митата, платени или осчетоводени съгласно член 1 от Регламент за изпълнение (ЕС) № 857/2010 в неговата първоначална редакция, и сумата на временните мита, събрани окончателно съгласно член 2 от същия регламент в неговата първоначална редакция, които превишават митата, установени въз основа на член 1 от настоящия регламент, се възстановяват или опрощават. Исканията за възстановяване или опрощаване се отправят към националните митнически органи в съответствие с приложимото митническо законодателство. Освен когато е предвидено друго, се прилагат действащите разпоредби относно митата.

            Член 2
            Настоящият регламент влиза в сила в деня след публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 септември 2013 година.

                  За Съвета

                  Председател

               V. JUKNA

            (1)  ОВ L 188, 18.7.2009 г., стр. 93.

            (2)  Регламент за изпълнение (ЕС) № 857/2010 на Съвета от 27 септември 2010 г. за налагане на окончателно изравнително мито и за окончателно събиране на временното мито, наложено върху вноса на някои видове полиетилен терефталат с произход от Иран, Пакистан и Обединените арабски емирства (ОВ L 254, 29.9.2010 г., стр. 10).

            (3)  Дело T-556/10, Novatex Ltd/Съвет на Европейския съюз.

            (4)  Дело T-2/95, Industrie des poudres sphériques (IPS)/Съвет, Recueil [1998], стр. II-3939.

            (5)  ОВ C 138, 17.5.2013 г., стр. 32.

            (6)  Регламент (ЕС) № 473/2010 на Комисията от 31 май 2010 г. за налагане на временно изравнително мито върху вноса на някои видове полиетилен терефталат с произход от Иран, Пакистан и Обединените арабски емирства (ОВ L 134, 1.6.2010 г., стр. 25).


title: Регламент за изпълнение (ЕС) 2015/378 на Комисията от 2 март 2015 година за определяне на правила за прилагането на Регламент (ЕС) № 514/2014 на Европейския парламент и на Съвета по отношение на извършването на годишната процедура по уравняване на сметките и на уравняването с оглед на съответствието

text:
               7.3.2015

               BG

               Официален вестник на Европейския съюз

               L 64/30

         РЕГЛАМЕНТ ЗА ИЗПЪЛНЕНИЕ (ЕС) 2015/378 НА КОМИСИЯТА
   от 2 март 2015 година
   за определяне на правила за прилагането на Регламент (ЕС) № 514/2014 на Европейския парламент и на Съвета по отношение на извършването на годишната процедура по уравняване на сметките и на уравняването с оглед на съответствието
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 514/2014 на Европейския парламент и на Съвета от 16 април 2014 г. за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи (1), и по-специално член 45, параграф 2 и член 47, параграф 6 от него,
   като има предвид, че:

               (1)

               Комисията следва да вземе решение относно уравняването на годишните сметки за всяка национална програма, както и относно уравняването с оглед на съответствието. Поради това следва да бъдат определени редът и условията за изпълнението на тези задачи, включително относно обмена на информация между Комисията и държавите членки и сроковете, които трябва да се спазват във всеки случай.

               (2)

               Обединеното кралство и Ирландия са обвързани от Регламент (ЕС) № 514/2014 и следователно са обвързани от настоящия регламент.

               (3)

               Без да се засяга съображение 47 от Регламент (ЕС) № 514/2014, Дания не е обвързана от Регламент (ЕС) № 514/2014, нито от настоящия регламент.

               (4)

               За да се създадат условия за бързо прилагане на предвидените в настоящия регламент мерки и за да не се забавя подготвянето на исканията за плащане от страна на държавите членки, настоящият регламент следва да влезе в сила в деня след деня на публикуването му в Официален вестник на Европейския съюз.

               (5)

               Мерките, предвидени в настоящия регламент, са в съответствие със становището на комитета за фондове „Убежище, миграция и интеграция“ и „Вътрешна сигурност“,

         ПРИЕ НАСТОЯЩИЯ РЕГЛАМЕНТ:
   Член 1
   Годишно уравняване на сметките
   1.   Комисията оценява допустимостта на всеки проект, за който е докладвано в искането за плащане на годишното салдо, посочено в член 1 от Регламент за изпълнение (ЕС) 2015/377 на Комисията (2), по отношение на целите на специалните регламенти, определени в Регламент (ЕС) № 514/2014, и целите на националните програми, одобрени в съответствие с член 14 от Регламент (ЕС) № 514/2014.
   При вземането на решение относно плащането на годишното салдо Комисията също така взема под внимание информацията, предоставена в:

               а)

               годишния доклад за изпълнението, посочен в член 54 от Регламент (ЕС) № 514/2014

               б)

               искането за плащане на годишното салдо по член 1 от Регламент за изпълнение (ЕС) 2015/377 на Комисията;

         2.   Комисията одобрява и приема всички суми, декларирани в сметките, когато не са налице съмнения относно пълнотата, точността и достоверността на предадените сметки.
   3.   Комисията може да изиска допълнителна информация заради предоставена непълна или неясна информация, несъответствия, различно тълкуване или друга непоследователност, свързани с дадено искане за плащане.
   4.   По искане на Комисията съответната държава членка предоставя допълнителна информация в срока, определен в това искане. В обосновани случаи по искане на държавата членка и преди изтичане на определения срок Комисията може да приеме искане за предаване на информацията след изтичането на този срок и да определи нов срок.
   Когато съответната държава членка не предостави допълнителната информация преди изтичането на срока или ако отговорът е незадоволителен, Комисията може да пристъпи към вземане на решението за уравняване на сметките въз основа на информацията, с която разполага.
   5.   Комисията информира държавата членка за своето решение относно плащането на годишното салдо, включително за доводите за неизплатени сметки или суми в сметките.
   В случаите, в които сметки или суми в сметките не са изплатени от Комисията, държавата членка може да представи допълнителна информация за сметките или сумите, които трябва да бъдат преразгледани през следващите финансови години.
   6.   Когато плащането, направено от Комисията, е за по-малка сума от размера на годишното предварително финансиране, изплатено на държавата членка в съответствие с член 35, параграф 2 от Регламент (ЕС) № 514/2014, годишното предварително финансиране се уравнява до размера на съответната сума. Оставащото предварително финансиране се събира едва в рамките на годишното уравняване на сметки през следващите години.
   7.   Оставащото годишно предварително финансиране се събира в рамките на същото уравняване само ако държавата членка не представи искане за плащане на годишното салдо в съответствие с член 44 от Регламент (ЕС) № 514/2014.
   8.   Параграфи от 1 до 5 от настоящия член се прилагат mutatis mutandis за събраните суми.
   Член 2
   Уравняване с оглед на съответствието и финансови корекции, извършвани от Комисията
   1.   Когато Комисията счита, че разходите не са в съответствие с правилата на Съюза и националните правила, тя уведомява за констатациите си съответната държава членка, като посочва коригиращите мерки, необходими за гарантиране на бъдещото спазване на тези правила, и размера на финансовата корекция, която счита, че отговаря на направените от нея констатации.
   Уведомлението се прави в съответствие с член 47, параграф 5 от Регламент (ЕС) № 514/2014 и съдържа позоваване на този член.
   2.   Държавата членка отговаря в срок от два месеца от получаване на уведомлението. В своя отговор държавата членка има възможност, по-специално:

               а)

               да докаже на Комисията, че проектът(ите) е(са) допустим(и);

               б)

               да докаже на Комисията, че степента на неспазване на правилата или на риска за финансовото участие на Съюза в националната програма е по-ниска от посочената от Комисията;

               в)

               да уведоми Комисията за коригиращите мерки, които е предприела, за да гарантира спазване на правилата на Съюза и националните правила, и датата на действителното им изпълнение; както и

               г)

               да уведоми Комисията дали провеждането на двустранна среща би било счетено за полезно.

         В обосновани случаи Комисията може, при аргументирано искане от страна на държавата членка, да разреши удължаване на двумесечния срок с най-много два месеца. Искането се отправя до Комисията преди изтичането на първоначалния срок от два месеца.
   3.   Комисията официално съобщава констатациите си на държавата членка въз основа на информацията, получена в рамките на процедурата за уравняване с оглед на съответствието.
   4.   След като съобщи констатациите си на държавата членка, Комисията приема, когато е целесъобразно, едно или повече решения по член 47 от Регламент (ЕС) № 514/2014, за да изключи от финансиране от Съюза разходите, направени при неспазване на правилата на Съюза.
   Комисията може да предприеме последващи процедури за уравняване с оглед на съответствието до изпълнение на коригиращите мерки от страна на държавата членка.
   Член 3
   Решение да не се започва или продължава процедура за уравняването с оглед на съответствието
   Комисията може да реши да не започва или да не продължи дадена процедура за уравняване с оглед на съответствието съгласно член 47 от Регламент (ЕС) № 514/2014, когато очаква, че евентуалната финансова корекция за установеното несъответствие няма да надхвърля 50 000 EUR и 2 % от конкретните разходи, за които се счита, че е налице несъответствие.
   Член 4
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко в държавите членки в съответствие с Договорите.
      Съставено в Брюксел на 2 март 2015 година.

            За Комисията

            Председател

         Jean-Claude JUNCKER

      (1)  ОВ L 150, 20.5.2014 г., стр. 112.

      (2)  Регламент за изпълнение (ЕС) 2015/377 на Комисията от 2 март 2015 г. за установяване на образци за документите, които се изискват за плащането на годишното салдо в съответствие с Регламент (ЕС) № 514/2014 на Европейския парламент и на Съвета за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи (вж. стр. 17 от настоящия брой на Официален вестнник).


title: Регламент за изпълнение (ЕС) № 49/2012 на Комисията от 19 януари 2012 година за определяне на възстановяванията при износ на свинско месо

text:
               20.1.2012

               BG

               Официален вестник на Европейския съюз

               L 17/11

         РЕГЛАМЕНТ ЗА ИЗПЪЛНЕНИЕ (ЕС) № 49/2012 НА КОМИСИЯТА
   от 19 януари 2012 година
   за определяне на възстановяванията при износ на свинско месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 164, параграф 2 и член 170 във връзка с член 4 от него,
   като има предвид, че:

               (1)

               Съгласно член 162, параграф 1 от Регламент (ЕО) № 1234/2007 разликата между цените на световния пазар за продуктите, посочени в част XVII от приложение I към горепосочения регламент, и цените за същите продукти на пазара на Съюза може да бъде покрита с възстановявания при износ.

               (2)

               С оглед на настоящата ситуация на пазара на свинско месо възстановяванията при износ следва да бъдат определени съгласно правилата и критериите, предвидени в членове 162, 163, 164, 167 и 169 от Регламент (ЕО) № 1234/2007.

               (3)

               Съгласно член 164, параграф 1 от Регламент (ЕО) № 1234/2007 възстановяванията могат да варират според местоназначението, особено когато това е необходимо поради състоянието на световния пазар, специфичните изисквания на някои пазари или задължения, произтичащи от споразумения, сключени в съответствие с член 300 от Договора.

               (4)

               Възстановявания следва да се предоставят само за продукти, за които е разрешено свободно движение в Съюза и които имат здравната маркировка, посочена в член 5, параграф 1, буква а) от Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2). Посочените продукти следва също така да отговарят на изискванията, определени в Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (3) и Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (4).

               (5)

               Действащите понастоящем възстановявания са определени с Регламент за изпълнение (ЕС) № 1058/2011 на Комисията (5). Посоченият регламент следва да бъде отменен, тъй като е необходимо да се определят нови възстановявания.

               (6)

               С цел да се избегне несъвместимостта с текущата ситуация на пазара, да се предотвратят пазарните спекулации и да се гарантира ефективност на управлението настоящият регламент следва да влезе в сила в деня на публикуването му в Официален вестник на Европейския съюз.

               (7)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   1.   Възстановяванията при износ, предвидени по член 164 от Регламент (ЕО) № 1234/2007, се предоставят за продуктите и за сумите, посочени в приложението към настоящия регламент при спазване на условията, предвидени в параграф 2 на настоящия член.
   2.   Продуктите, за които може да се предостави възстановяване по силата на параграф 1, отговарят на изискванията на Регламент (ЕО) № 852/2004 и Регламент (ЕО) № 853/2004, и по-специално са произведени в одобрено предприятие и изпълняват условията за здравна маркировка, посочени в раздел I, глава III от приложение I към Регламент (ЕО) № 854/2004.
   Член 2
   Регламент за изпълнение (ЕС) № 1058/2011 се отменя.
   Член 3
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 януари 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 139, 30.4.2004 г., стр. 55.

      (3)  ОВ L 139, 30.4.2004 г., стр. 1.

      (4)  ОВ L 139, 30.4.2004 г., стр. 206.

      (5)  ОВ L 276, 21.10.2011 г., стр. 35.

      ПРИЛОЖЕНИЕ

         Възстановявания при износ за свинско месо, приложими от 20 януари 2012 г.

                  Код на продукта

                  Местоназначение

                  Мерна единица

                  Размер на възстановяването

                  0210 11 31 9110

                  A00

                  EUR/100 kg

                  54,20

                  0210 11 31 9910

                  A00

                  EUR/100 kg

                  54,20

                  0210 19 81 9100

                  A00

                  EUR/100 kg

                  54,20

                  0210 19 81 9300

                  A00

                  EUR/100 kg

                  54,20

                  1601 00 91 9120

                  A00

                  EUR/100 kg

                  19,50

                  1601 00 99 9110

                  A00

                  EUR/100 kg

                  15,20

                  1602 41 10 9110

                  A00

                  EUR/100 kg

                  29,00

                  1602 41 10 9130

                  A00

                  EUR/100 kg

                  17,10

                  1602 42 10 9110

                  A00

                  EUR/100 kg

                  22,80

                  1602 42 10 9130

                  A00

                  EUR/100 kg

                  17,10

                  1602 49 19 9130

                  A00

                  EUR/100 kg

                  17,10

                     NB: Кодовете на продуктите и кодовете на местоназначения от серия „A“ са определени в Регламент (ЕИО) № 3846/87 на Комисията (ОВ L 366, 24.12.1987 г., стр. 1).


title: Регламент за изпълнение (ЕС) № 878/2013 на Комисията от 12 септември 2013 година за установяване на стандартни стойности при внос с цел определяне на входната цена на някои плодове и зеленчуци

text:
               13.9.2013

               BG

               Официален вестник на Европейския съюз

               L 244/32

         РЕГЛАМЕНТ ЗА ИЗПЪЛНЕНИЕ (ЕС) № 878/2013 НА КОМИСИЯТА
   от 12 септември 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 септември 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  37,9

                  XS

                  31,3

                  ZZ

                  34,6

                  0707 00 05

                  MK

                  43,1

                  TR

                  95,4

                  ZZ

                  69,3

                  0709 93 10

                  TR

                  134,7

                  ZZ

                  134,7

                  0805 50 10

                  AR

                  125,2

                  CL

                  136,3

                  IL

                  142,1

                  TR

                  78,9

                  UY

                  100,2

                  ZA

                  119,6

                  ZZ

                  117,1

                  0806 10 10

                  EG

                  184,6

                  TR

                  148,4

                  ZZ

                  166,5

                  0808 10 80

                  AR

                  100,2

                  BA

                  68,8

                  BR

                  54,6

                  CL

                  123,8

                  NZ

                  144,9

                  US

                  130,2

                  ZA

                  109,7

                  ZZ

                  104,6

                  0808 30 90

                  AR

                  202,6

                  CN

                  82,3

                  TR

                  131,0

                  ZA

                  206,6

                  ZZ

                  155,6

                  0809 30

                  TR

                  129,4

                  ZZ

                  129,4

                  0809 40 05

                  BA

                  45,1

                  MK

                  54,9

                  XS

                  53,5

                  ZZ

                  51,2

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/1288 на Комисията от 27 юли 2015 година за установяване на стандартни стойности при внос с цел определяне на входната цена на някои плодове и зеленчуци

text:
               28.7.2015

               BG

               Официален вестник на Европейския съюз

               L 198/16

         РЕГЛАМЕНТ ЗА ИЗПЪЛНЕНИЕ (ЕС) 2015/1288 НА КОМИСИЯТА
   от 27 юли 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 юли 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  165,4

                  MK

                  26,9

                  ZZ

                  96,2

                  0709 93 10

                  TR

                  120,5

                  ZZ

                  120,5

                  0805 50 10

                  AR

                  119,7

                  UY

                  134,4

                  ZA

                  141,8

                  ZZ

                  132,0

                  0806 10 10

                  EG

                  267,6

                  MA

                  237,5

                  TN

                  174,9

                  TR

                  158,2

                  US

                  286,0

                  ZA

                  115,6

                  ZZ

                  206,6

                  0808 10 80

                  AR

                  118,3

                  BR

                  113,4

                  CL

                  119,9

                  NZ

                  148,5

                  US

                  123,2

                  UY

                  170,5

                  ZA

                  117,3

                  ZZ

                  130,2

                  0808 30 90

                  AR

                  111,2

                  CL

                  138,9

                  NZ

                  153,0

                  ZA

                  120,4

                  ZZ

                  130,9

                  0809 10 00

                  TR

                  228,1

                  ZZ

                  228,1

                  0809 29 00

                  TR

                  245,4

                  US

                  487,6

                  ZZ

                  366,5

                  0809 30 10, 0809 30 90

                  MK

                  66,2

                  TR

                  202,8

                  ZZ

                  134,5

                  0809 40 05

                  BA

                  59,1

                  IL

                  124,7

                  ZZ

                  91,9

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 1111/2013 на Комисията от 5 ноември 2013 година за вписване на название в регистъра на защитените наименования за произход и защитените географски указания [Lietuviškas varškės sūris (ЗГУ)]

text:
               8.11.2013

               BG

               Официален вестник на Европейския съюз

               L 298/25

         РЕГЛАМЕНТ ЗА ИЗПЪЛНЕНИЕ (ЕС) № 1111/2013 НА КОМИСИЯТА
   от 5 ноември 2013 година
   за вписване на название в регистъра на защитените наименования за произход и защитените географски указания [Lietuviškas varškės sūris (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявката за регистрация на названието „Lietuviškas varškės sūris“, подадена от Литва, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 51 от Регламент (ЕС) № 1151/2012, названието „Lietuviškas varškės sūris“ следва да бъде регистрирано,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 ноември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ С 57, 27.2.2013 г., стр. 24.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.3   Сирена

      ЛИТВА
      Lietuviškas varškės sūris (ЗГУ)


title: Регламент за изпълнение (ЕС) № 984/2011 на Комисията от 30 септември 2011 година за вписване на название в регистъра на защитените наименования зa произход и защитените географски указания [Vinagre del Condado de Huelva (ЗНП)]

text:
               5.10.2011

               BG

               Официален вестник на Европейския съюз

               L 260/7

         РЕГЛАМЕНТ ЗА ИЗПЪЛНЕНИЕ (ЕС) № 984/2011 НА КОМИСИЯТА
   от 30 септември 2011 година
   за вписване на название в регистъра на защитените наименования зa произход и защитените географски указания [Vinagre del Condado de Huelva (ЗНП)]
   ЕВРОПЕЙСКАТА КОМИСИЯ
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               Съгласно член 6, параграф 2, първа алинея от Регламент (ЕО) № 510/2006 заявката за регистрация на названието „Vinagre del Condado de Huelva“, подадена от Испания, беше публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира.

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 септември 2011 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 319, 24.11.2010 г., стр. 6.

      ПРИЛОЖЕНИЕ
      Земеделски продукти, предназначени за консумация от човека, посочени в приложение I към Договора:

         Клас 1.8.   Други продукти от приложение I към Договора (подправки и т.н.)

      ИСПАНИЯ
      Vinagre del Condado de Huelva (ЗНП)


title: Регламент за изпълнение (ЕС) № 226/2012 на Комисията от 15 март 2012 година за изменение на Регламент (ЕО) № 1730/2006 по отношение на условията за разрешаване на бензоената киселина (притежател на разрешителното Emerald Kalama Chemical BV)  текст от значение за ЕИП

text:
               16.3.2012

               BG

               Официален вестник на Европейския съюз

               L 77/6

         РЕГЛАМЕНТ ЗА ИЗПЪЛНЕНИЕ (ЕС) № 226/2012 НА КОМИСИЯТА
   от 15 март 2012 година
   за изменение на Регламент (ЕО) № 1730/2006 по отношение на условията за разрешаване на бензоената киселина (притежател на разрешителното Emerald Kalama Chemical BV)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:

               (1)

               Препаратът бензоена киселина, принадлежащ към категорията добавки „зоотехнически добавки“, бе разрешен за период от десет години като фуражна добавка за използване при отбити прасенца с Регламент (ЕО) № 1730/2006 на Комисията (2) и за използване при свине за угояване с Регламент (ЕО) № 1138/2007 на Комисията (3).

               (2)

               В съответствие с член 13, параграф 3 от Регламент (ЕО) № 1831/2003 притежателят на разрешителното предложи да се променят условията на разрешителното за препарата бензоена киселина като фуражна добавка за отбити прасенца, за да се заличи условието относно включването на въпросната добавка в комбинирани фуражи посредством премикс и да се изменят условията относно допълващите фуражи. Заявлението бе придружено от съответните данни, подкрепящи искането за промяна. Комисията препрати заявлението до Европейския орган за безопасност на храните (наричан за краткост „Органът“).

               (3)

               В становището си от 6 септември 2011 г. (4) Органът заключи, че не съществува основание да продължава да действа ограничението за включване на препарата бензоена киселина в комбинирани фуражи посредством премикси. Той сметна, че ограниченията относно използването на добавката в допълващи фуражи, установени с Регламент (ЕО) № 1138/2007, са достатъчни и приложими за отбитите прасенца.

               (4)

               Условията, предвидени в член 5 от Регламент (ЕО) № 1831/2003, са изпълнени.

               (5)

               Поради това Регламент (ЕО) № 1730/2006 следва да бъде съответно изменен.

               (6)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1730/2006 се заменя с текста в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 март 2012 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 325, 24.11.2006 г., стр. 9.

      (3)  ОВ L 256, 2.10.2007 г., стр. 8.

      (4)  EFSA Journal (Бюлетин на ЕОБХ), 2011 г.; 9(9):2358.

      ПРИЛОЖЕНИЕ

            „ПРИЛОЖЕНИЕ

                        Идентификационен номер на добавката

                        Наименование на притежателя на разрешителното

                        Добавка

                        Състав, химична формула, описание, аналитичен метод

                        Видове или категория животни

                        Максимална възраст

                        Минимално съдържание

                        Максимално съдържание

                        Други разпоредби

                        Изтичане на срока на разрешителното

                        mg/kg пълноценен фураж със съдържание на влага 12 %

                           Категория „зоотехнически добавки“. Функционална група: други зоотехнически добавки (подобряване на параметрите на действие: наддаване на тегло или съотношение фураж/наддаване)

                        4d210

                        Emerald Kalama Chemical BV

                        Бензоена киселина

                                       Състав на добавката

                                    Бензоена киселина (≥ 99,9 %)

                                       Характеристика на активното вещество

                                    Бензенкарбоксилна киселина, фенилкарбоксилна киселина, C7H6O2

                                    CAS номер: 65-85-0
                                    Максимално ниво във:

                                                фталова киселина: ≤ 100 mg/kg

                                                бифенил: ≤ 100 mg/kg

                                       Аналитичен метод
                                        (1)

                                    Определяне на количеството бензоена киселина във фуражната добавка: титруване с натриев хидроксид (Европейска фармакопея, монография 0066)
                                    Определяне на количеството бензоена киселина в премикса и във фуража: метод на течна хроматография с обърнати фази и УВ детектор (RP-HPLC/UV), основаващ се на ISO 9231:2008.

                        Прасенца
                        (отбити)

                        —

                        —

                        5 000

                                    1.

                                    Сместа от различни източници на бензоена киселина не трябва да превишава допустимото максимално ниво в пълноценния фураж от 5 000 mg/kg от пълноценния фураж.

                                    2.

                                    Препоръчителна минимална доза: 5 000 mg/kg от пълноценния фураж

                                    3.

                                    Допълващият фураж, съдържащ бензоена киселина, не трябва да се използва пряко за храненето на отбити прасенца, освен ако не е добре смесен с други фуражни материали от дневната дажба.

                                    4.

                                    За отбити прасенца до 25 kg.

                                    5.

                                    Мерки за безопасност: препоръчително е носенето на предпазна маска и ръкавици по време на работа.

                        14.12.2016 г.

         (1)  Подробна информация за аналитичните методи може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx“


title: Регламент за изпълнение (ЕС) № 426/2011 на Комисията от 2 май 2011 година за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола

text:
               3.5.2011

               BG

               Официален вестник на Европейския съюз

               L 113/1

         РЕГЛАМЕНТ ЗА ИЗПЪЛНЕНИЕ (ЕС) № 426/2011 НА КОМИСИЯТА
   от 2 май 2011 година
   за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 28, параграф 6 от него,
   като има предвид, че:

               (1)

               Член 24 от Регламент (ЕО) № 834/2007 постановява, че знакът за биологично производство на Европейския съюз (по-долу „знакът за биологично производство на ЕС“) е едно от задължителните обозначения, които трябва да бъдат използвани по отношение на пакетираните храни, и съдържа определителни термини, отнасящи се до биологичния метод на производство, както е посочено в член 23, параграф 1, като използването на този знак е доброволно за продуктите, внасяни от трети държави. На потребителите следва да бъде гарантирано, че биологичните продукти са били произведени в съответствие с изискванията, предвидени в Регламент (ЕО) № 834/2007 и Регламент (ЕО) № 889/2008 на Комисията (2). С оглед на това основен фактор представлява възможността за проследяване на всеки продукт, носещ знака за биологично производство на ЕС, през всички етапи на производство, обработка и разпространение.

               (2)

               За да бъде осигурена възможност на потребителите да се информират относно операторите и техните продукти, които са обект на системата за контрол на биологичното земеделие, държавите-членки следва по целесъобразен начин да осигурят достъп до информацията относно проверяваните от системата за контрол на биологичното земеделие оператори, като същевременно спазват изискванията относно защитата на личните данни, посочени в Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (3).

               (3)

               Следователно Регламент (ЕО) № 889/2008 г. следва да бъде съответно изменен.

               (4)

               Мерките, предвидени в настоящия регламент, са в съответствие със становището на регулаторния Комитет по биологично производство,

         ПРИЕ НАСТОЯЩИЯ РЕГЛАМЕНТ:
   Член 1
   В глава 8 от дял IV от Регламент (ЕО) № 889/2008 се добавя следният член 92a:

      „Член 92а
      Публикуване на информация
      Държавите-членки осигуряват по целесъобразен начин, включително чрез публикуване в интернет, обществен достъп до посочените в член 28, параграф 5 от Регламент (ЕО) № 834/2007 актуализирани списъци, съдържащи актуални писмени доказателства във връзка с всеки оператор съгласно предвиденото в член 29, параграф 1 от въпросния регламент, като използват модела, установен в приложение XII към настоящия регламент. Държавите-членки надлежно съблюдават изискванията по отношение на защитата на лични данни, установени в Директива 95/46/ЕО на Европейския парламент и на Съвета (4).

   Член 2
   Настоящият регламент влиза в сила в деня след публикуването му в Официален вестник на Европейския съюз.
   Въпреки това член 1 се прилага от 1 януари 2013 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 май 2011 година.

            За Комисията

            Председател

         José Manuel BARROSO

      (1)  ОВ L 189, 20.7.2007 г., стр. 1.

      (2)  ОВ L 250, 18.9.2008 г., стр. 1.

      (3)  ОВ L 281, 23.11.1995 г., стр. 31.

      (4)  ОВ L 281, 23.11.1995 г., стр. 31.“


title: Регламент за изпълнение (ЕС) 2017/182 на Комисията от 27 януари 2017 година относно класирането на някои стоки в Комбинираната номенклатура

text:
                  3.2.2017

                  BG

                  Официален вестник на Европейския съюз

                  L 29/13

            РЕГЛАМЕНТ ЗА ИЗПЪЛНЕНИЕ (ЕС) 2017/182 НА КОМИСИЯТА
      от 27 януари 2017 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:

                  (1)

                  С цел да се осигури еднакво прилагане на Комбинираната номенклатура, определена в приложението към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

                  (2)

                  С Регламент (ЕИО) № 2658/87 са определени общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на ЕС с оглед на прилагането на тарифни и други мерки, свързани с търговията със стоки.

                  (3)

                  Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                  (4)

                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен период от време в съответствие с член 34, параграф 9 от Регламент (ЕС) № 952/2013. Този период следва да бъде определен на три месеца.

                  (5)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца след датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 27 януари 2017 година.

               За Комисията,

               от името на председателя,

            Stephen QUEST

               Генерален директор

               Генерална дирекция „Данъчно облагане и митнически съюз“

         (1)  ОВ L 269, 10.10.2013 г., стр. 1.

         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

         ПРИЛОЖЕНИЕ

                     Описание на стоките

                     Класиране (код по КН)

                     Основания

                     (1)

                     (2)

                     (3)

                     Артикули (така наречените палцеви грипове на контролер на конзола за видеоигри) с приблизителни размери 20 mm диаметър и 6 mm височина, изработени от еластичен силикон (пластмаса) с противоплъзгаща повърхност. Те са оборудвани със самозалепващ се алуминиев профил, оформен в съответствие с конструкцията на опората).
                     Тези грипове се използват като капачки върху джойстиците на контролер на конзола за видеоигри.
                     Палцевите грипове, представляващи капачки, са предназначени да предпазват игровия контролер от пот, износване и разрушаване поради интензивна употреба, както и да предотвратяват приплъзване на пръстите извън контролера посредством своята противоплъзгаща повърхност.
                     Вж. изображението (*1)

                     3926 90 97

                     Класирането се определя от общи правила 1 и 6 за тълкуване на Комбинираната номенклатура и от описанието на кодове по КН 3926 , 3926 90  и 3926 90 97 .
                     „Палцевите грипове“ единствено подсилват действието на игровия контролер. В този смисъл те нито адаптират игровия контролер към конкретно действие, нито увеличават обхвата на действията, нито изпълняват конкретна служба във връзка с основната функция на игровия контролер или на конзолата за видеоигри (вж. Дело C-152/10 Unomedical ECLI:EU:C:2011:402, точки 13, 29 и 38).
                     Поради това се изключва класирането като принадлежност към конзоли и устройства за видеоигри по позиция 9504 .
                     Следователно изделието трябва да бъде класирано според материала, от който е направено, в код по КН 3926 90 97  като други изделия от пластмаси.

            (*1)  Изображението е само за информация.